ພວກກະບົດ ຊີເຣຍ ມີແຜນ ຈະຍຶດ ສະໜາມບິນສາກົນ ໃນນະຄອນ Damascus (ສະໄລດ໌)
ພວກ​ກະບົດ​ໃນຊີ​ເຣຍ​ວ່າ ຈະຍຶດເອົາສະໜາມບິນສາກົນ ​ໃນນະຄອນ Damascus ເພາະຖືວ່າ ເປັນເປົ້າໝາຍທີ່ຖືກຕ້ອງຊອບ​ທຳ ໃນການຕໍ່ສູ້ເພື່ອໂຄ່ນລົ້ມທ່ານ Assad.
ພວກກະບົດໃນຊີເຣຍກ່າວວ່າ ຕົນມີແຜນທີ່ຈະເຂົ້າຍຶດເອົາ ສະໜາມບິນ ສາກົນໃນນະຄອນຫຼວງ Damascus ໂດຍປະ ກາດວ່າ ເຂດດັ່ງກ່າວ ເປັນເປົ້າໝາຍທີ່ຖືກຕ້ອງຊອບທຳໃນ ການຕໍ່ສູ້ເພື່ອໂຄ່ນລົ້ມປະທານາທິ ບໍດີ Basha al-Assad ຜູ້ບັນຊາການທະຫານຂອງຝ່າຍກະບົດ ເວົ້າໃນວັນສຸກວານນີ້ ວ່າ ການໂຈມຕີສະໜາມບິນແມ່ນເປັນການກະທຳທີ່ສົມເຫດ ສົມຜົນເພາະວ່າມັນ ຖືກໃຊ້ເປັນເຂດຖານທັບຢູ່ໃນເວລານີ້ ທ່ານກ່າວເຕືອນອີກວ່າ ພົນລະ ເຮືອນຄວນຫລີກລ້ຽງການເຂົ້າ ໄປໃກ້ເຂດດັ່ງກ່າວ ຍັງບໍ່ມີໃຜຮູ້ເທື່ອວ່າ ການສູ້ລົບກັນແມ່ນຢູ່ໃກ້ກັບສະໜາມບິນ ດັ່ງກ່າວໜ້ອຍ ຫລາຍປານ ໃດກັນແທ້ ການສູ້ລົບໄດ້ເພີ້ມທະວີຄວາມຮ້າຍແຮງຂຶ້ນໃນຊຸມອາທິດມໍ່ໆມານີ້ ຢູ່ໃນເມືອງຕ່າງໆທີ່ຢູ່ທາງໃຕ້ນະຄອນຫຼວງແລະຄຸ້ມໃນເຂດຊານເມືອງ ຂອງນະຄອນຫຼວງ Damascus ຂອງ ຊີເຣຍ ໃນຕອນເຊົ້າຂອງວັນສຸກວານນີ້, ບັນດານັກເຄື່ອນໄຫວຊີເຣຍກ່າວວ່າ ທະຫານໄດ້ຖິ້ມລະ ເບີດໃສ່ສອງຄຸ້ມໃນເຂດຊານເມືອງຂອງນະຄອນຫຼວງ ແລະສົ່ງກໍາລັງໄປສະໜັບສະໜຸນ ໃນການດໍາເນີນຄວາມພະຍາ ຍາມເພື່ອຈະເຂົ້າຢຶດເອົາເຂດແດນທີ່ພວກກະບົດຄວບຄຸມຢູ່ນັ້ນຄືນມາ ທາງດ້ານກຸ່ມສີ້ງຊອມສິດທິມະນຸດໃນຊີເຣຍ ກໍໄດ້ກ່າວວ່າ ທະຫານໄດ້ຍິງລູກຈະຫລວດໄປໃສ່ທີ່ໝັ້ນຂອງພວກກະບົດໃນຄຸ້ມ Daraya ແລະຄຸ້ມ Moadamiah ຊຶ່ງເປັນເຂດຊານ ເມືອງທີ່ຕັ້ງຢູ່ທາງພາກຕາເວັນຕົກສຽງໃຕ້ຂອງນະຄອນຫລວງ ກຸ່ມສິ້ງຊອມສິດທິມະ ນຸດດັ່ງກ່າວ ເວົ້າຕື່ມວ່າ ຕົນມີຄວາມຢ້ານກົວວ່າ ກອງທະຫານທີ່ໂຮມຊຸມນຸມກັນໃນເຂດຊານເມືອງນັ້ນ ອາດຈະຕຽມເພື່ອເປີດສາກໂຈມຕີທາງພາກພື້ນດິນ ກໍເປັນໄດ້ ໃນວັນສຸກວານນີ້ ລັດຖະມົນຕີການຕ່າງປະເທດສະຫະລັດ ທ່ານນາງ Hillary Clinton ກ່າວວ່າ ບັນດາເຈົ້າໜ້າທີ່ອາເມຣິກັນແລະຣັດເຊຍຈະພົບປະເຈລະຈາກັນໃນບໍ່ເທົ່າໃດມື້ ຕໍ່ໜ້ານີ້ ເພື່ອຊອກຫາຊ່ອງທາງດຳເນີນງານຮ່ວມກັນ ຫາ ທາງຢຸດຕິຮຸນແຮງໃນຊີເຣຍ ທ່ານນາງ Clinton ກ່າວວ່າ ຍັງ “ບໍ່ມີຄວາມກ້າວໜ້າທີ່ສຳຄັນ” ຢູ່ໃນການພົບປະເຈລະ ຈາກັນກັບລັດຖະມົນຕີການຕ່າງປະເທດຣັດເຊຍ ທ່ານ Sergei Lavrov ພ້ອມກັບ ທ່ານ Lakhdar Brahimi ທູດສັນຕິພາບພິເສດຂອງອົງ ການສະຫະປະຊາຊາດ ເມື່ອວັນພະຫັດຜ່ານມານັ້ນ ຢູ່ໃນປະເທດໄອແລນ ແຕ່ທ່ານນາງ ກໍໄດ້ເຫັນດີໃຫ້ຈັດຕັ້ງທີມງານ ໃນຂັ້ນຕໍ່າກວ່າ ເພື່ອທໍາງານຮ່ວມ ກັບທ່ານ Brahimi ໃນການຫາທາງຍຸຕິການກໍ່ຄວາມ ຮຸນແຮງໃຫ້ສິ້ນສຸດລົງ ຣັດເຊຍແລະສະຫະລັດ ໄດ້ຄັດຄ້ານກັນມາຕະຫຼອດ ກ່ຽວກັບບັນຫາ ຂັດແຍ້ງໃນຊີເຣຍ ທີ່ ແກ່ຍາວມາໄດ້ຫລາຍກວ່າ 1 ປີນີ້ :